Thor: The Dark World
„Thor: The Dark World“ (tarjimasi „Thor: Zulmat dunyo“) — 2013-yilda chiqarilgan superqahramonlik filmi; „Marvel kinematografiya koinoti“ (MKK) mediafranshizasidagi sakkizinchi film; „Thor“ (2011) filmining davomi. Marvel Comics komikslaridagi ayni nomli personajga asoslangan. Marvel Studios kinostudiyasi tomonidan ishlangan, Walt Disney Studios Motion Pictures tomonidan esa tarqatilgan. Filmga Alan Taylor rejissyorlik qilgan. Bosh rollarni Chris Hemsworth, Natalie Portman, Tom Hiddleston, Stellan Skarsgård, Idris Elba, Christopher Eccleston, Adewale Akinnuoye-Agbaje, Kat Dennings, Ray Stevenson, Zachary Levi, Tadanobu Asano, Jaimie Alexander, Rene Russo va Anthony Hopkins ijro etgan. Filmning jahon premyerasi 2013-yilning 22-oktyabrida London shahrida boʻlib oʻtgan. Prokatlarda umumjahon boʻylab $644 million mablagʻ toʻplab, 2013-yilning oʻninchi eng kassabop filmiga aylangan.